Diari Oficial de la Generalitat Valenciana


Sumari del DOGV 5486, del 10-04-2007 (2007/4428)

Concurs. Servici d'impressió i enquadernació de la Guia de Comerços Excel·lents 2006-2007 de la Fundació Valenciana de la Qualitat (FVQ).
-----------------------------------------------------------------------------------------------------------------------------------------

### Dades del document

Número de DOGV
:   5486

Data del DOGV
:   10-04-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/4428


Data del document
:   02-04-2007

Organisme emissor
:   Fundació Valenciana de la Qualitat

Tipus de document
:   Concurs

Descriptors 

:   * Fundació Valenciana de la Qualitat
    * contracte de serveis
    * licitació
    * impremta
    * edició

La Fundació Valenciana de la Qualitat és una institució promoguda per la Generalitat la missió de la qual és difondre i impulsar la cultura de la qualitat i l'excel·lència entre les organitzacions de la Comunitat Valenciana, així com potenciar la informació i el suport en el camí cap a la millora. A fi de donar a conéixer els comerços excel·lents de la Comunitat Valenciana, procedirà a la realització de la Guia de Comerços Excel·lents.   
Primer. Objecte i termini d'execució  
Serà objecte de la convocatòria la contractació del servici d'impressió i enquadernació de la Guia de Comerços Excel·lents 2006-2007. Consta la impressió entre 10.000 i 30.000 unitats aproximadament, i seran entregats per la Fundació Valenciana de la Qualitat els arxius necessaris per a la impressió de la guia.  
La duració màxima del treball haurà de ser de dos setmanes a comptar des de l'entrega per part de FVQ dels materials necessaris per a la realització de l'objecte del contracte, i no hi haurà possibilitat de pròrroga alguna. El termini màxim d'execució del contracte serà el 25 de maig del 2007.  
Segon. Sol·licitants, formalització i termini de presentació de sol·licituds  
2.1. Podran presentar sol·licituds totes les empreses d'impressió i distribució radicades a la Comunitat Valenciana.  
2.2. No s'acceptarà més d'una sol·licitud per empresa.  
2.3. Les ofertes han de contemplar totes les possibilitats:   
- Impressió i enquadernació de la guia: oferta per a 10.000 unitats, oferta per a 20.000 unitats i oferta per a 30.000 unitats.  
2.4. Les sol·licituds amb les propostes es presentaran en la Fundació Valenciana de la Qualitat (Plaça de l'Ajuntament, 7 1ª, 46880, València), abans de les 15.00 hores del 27 d'abril del 2007.  
2.5. El formulari de sol·licitud i bases estaran disponibles en la pàgina web www.fvq.es.  
2.6. La proposta es presentaran en original i dos còpies.  
Tercer. Pressupost  
L'import màxim del pressupost serà de 65.000 Euros (IVA inclòs).  
Quart. Resolució i notificació  
4.1. La concessió o denegació es realitzarà en aplicació dels criteris establits en la present convocatòria i la resta de disposicions concordants.  
4.2. El fet de no ajustar-se als termes de la convocatòria, així com l'ocultació de dades, la seua alteració o qualsevol manipulació fraudulenta de la informació sol·licitada, seran causa de desestimació de la proposta.  
4.3. Els resultats es publicaran en la pàgina web. www.fvq.es.  
Cinqué. Procediment, forma i criteris d'adjudicació  
1.Tramitació: ordinària.  
Procediment: obert.  
Sistema d'adjudicació serà el concurs.  
2. A efectes de la seua participació en el procediment, els proponents presentaren una oferta de cada opció, firmada per aquells o persona que els represente. En l'oferta es farà constar la proposició econòmica dins del pressupost màxim assenyalat en les bases.  
Sisé. Adjudicació del contracte  
Els barems observats per la mesa de contractació per a adjudicar el concurs seran els següents:  
Pressupost: 40%  
Termini de producció: 40%. El termini de realització que s'imposarà per part de FVQ haurà de ser rigorosament complit.  
Millores al plec: 20%. Es consideraran i valoraran les diferents opcions presentades pels concursants  
Una vegada formalitzada l'adjudicació i en un termini no superior a 20 dies naturals esta serà notificada a tots els proponents per mitjà de fax, burofax, correu certificat amb justificant de recepció o qualsevol altre mitjà que deixe constància de la seua recepció.  
València, 2 d'abril de 2007.- El conseller d'Empresa, Universitat i Ciència, president de FVQ: Justo Nieto Nieto.